สวัสดีครับ ผมผ่าตัดเนื้องอกที่ก้านสมองมา ตอนนี้ผ่าตัดฉายรังสีอะไรครบหมดแล้ว คุณได้เปิดกระโหลกแล้วฝังสายเบลล์(สายชั้นระบาย) ที่หัว แล้วตอนนี้เห็นภาพซ้อน. เดินทรงตัวไม่ได้เดินไม่ได้แต่ร่างกายทุกส่วนแข็งแรงหมด อยากทราบว่า ผมจะมีโอกาสหายเป็นปกติมั้ยครับ แล้วสายเบลล์จะเอาออกเมื่อไหร่ กระโหลกจะปิดกลับที่หัวเมื่อไหร่ครับ ผมอายุ24
สวัสดีค่ะ การผ่าตัดสมองดังกล่าวเพื่อเอาก้อนเนื้องอกออกนั้น อาจทำให้มีสมองบวมจากน้ำที่คั่งอยู่ได้ แพทย์จึงอาจจะยังไม่ได้ปิดกะโหลกศีรษะ ซึ่งจะปิดกะโหลกศีรษะได้ก็ต่อเมื่อสมองยุบบวมแล้ว ซึ่งศัลยแพทย์ด้านระบบประสาทที่ทำการผ่าตัดจะเป็นผู้ประเมินเองเท่านั้นค่ะ รวมไปถึงกรณีสายระบายน้ำที่หัวด้วยเช่นกัน แพทย์จะประเมินจากอาการโดยเฉพาะในด้านการเดินว่าดีขึ้นหรือไม่ และผลการทำเอ็กซเรย์คอมพิวเตอร์สมองร่วมไปด้วย ว่าสามารถเอาออกได้หรือไม่เนื่องจากการผ่าตัดสมองเป็นหัตถการที่ซับซ้อนและละเอียด การดูแลหลังผ่าตัดก็ซับซ้อนเช่นกัน แนะนำสอบถามแพทย์ที่ดูแลรักษาโดยตรงจะดีที่สุดนะคะ